Opnað hefur verið fyrir umsóknir um styrki til verkefna á sviði umhverfis - og auðlindamála og rekstrarstyrkja til félagasamtaka sem starfa á sviði umhverfismála . Umsóknarfrestur er til kl. 16:00 3. janúar 2020 . Skila skal inn umsóknum á rafrænu formi á eyðublaðavef Stjórnarráðsins . Auk almennra verkefna á málefnasviði ráðuneytisins er við úthlutun að þessu sinni einnig lögð áhersla á samstarfsverkefni sem lúta annars vegar að eflingu hringrásarhagkerfisins og hins vegar að loftslagsmálum . Með samstarfsverkefni er átt við verkefni þar sem félagasamtök , almenningur og / eða aðrir taka höndum saman um tiltekið verkefni . Hafi umsækjandi áður fengið styrk til verkefnis þarf að liggja fyrir greinargerð um framkvæmd fyrra verkefnis og ráðstöfun styrkfjárins til að ný umsókn komi til greina . Upplýsingar um mat á umsóknum er að finna í 6. gr. úthlutunarreglna umhverfis - og auðlindaráðuneytisins . Markmið styrkjanna er að stuðla að opnum og frjálsum skoðanaskiptum um umhverfis - og auðlindamál og að efla almenna vitund um gildi umhverfismála .